De var Furre var

De var Furre var: maktspill og spionmistanke – et hemmelig nettverk i selvforsvar er en norsk bok fra 1999.

Boken er skrevet av tidligere stortingsrepresentant for Høyre, Hans Henrik Ramm og major i Det norske forsvaret, Johan M. Setsaas. 

Forfatterne hevder med boken å ha sannsynliggjort eksistensen til et hemmelig nettverk (den såkalte «fjerde tjeneste») som styrer Norge fra bak våre demokratiske kulisser, og at dette nettverket plasserte Berge Furre i Lund-kommisjonen for å skandalisere og ufarliggjøre den overfor opinionen. Ifølge boken var planen først å utnevne Furre til Lund-kommisjonen, deretter relativt raskt å finne kompromitterende materiale mot ham i de østtyske Stasi-arkivene, for deretter å kompromittere ikke bare Furre, men hele Lund-kommisjonen.

Det hevdes også i boken at nettverket bistod Mossad aktivt i forbindelse med Lillehammer-saken. Denne påstanden ble i 2000 tilbakevist av et offentlig oppnevnt granskingsutvalg.regjeringen.no: NOU 2000: 6. Lillehammer-saken. Omstendigheter rundt drapet på Ahmed Bouchikhi den 21. juli 1973 og sakens senere håndtering av norske myndigheter, Rapport fra et granskingsutvalg oppnevnt ved kongelig resolusjon av 20. november 1998, Avgitt til Justis- og politidepartementet den 1. mars 2000.

Dagbladet omtalte i 1999 boken som konspiratorisk,dagbladet.no, 6. juli 1999: En mistenkelig person. Navn: Berge Ragnar Furre Alder: 62 Yrke: Professor, overvåkingsobjekt mens NKP hevdet at: «den gjør et godt forsøk for å rense luften».

Referanser

Eksterne lenker
 NOU 2000: 6, Lillehammer-saken: 5.4 Påstander om medvirkning fra «den fjerde tjeneste» og norske myndigheters tildekking
 Fulltekstutgave i Nasjonalbiblioteket

Kategori:Bøker om etterretning
Kategori:Norske sakprosabøker
Kategori:Bøker fra 1999
Kategori:Konspirasjonsteorier